CELEX: 62021TN0495
Language: fi
Date: 2021-08-13 00:00:00
Title: Asia T-495/21: Kanne 13.8.2021 – Espanja v. komissio

4.10.2021   
            
            
               FI
            
            
               Euroopan unionin virallinen lehti
            
            
               C 401/18
            
         
      Kanne 13.8.2021 – Espanja v. komissio
      (Asia T-495/21)
      (2021/C 401/19)
      Oikeudenkäyntikieli: espanja
      
         Asianosaiset
      
      
         Kantaja: Espanjan kuningaskunta (asiamiehet: L. Aguilera Ruiz ja M. J. Ruiz Sánchez)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Euroopan maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 16.6.2021 tehdyn komission täytäntöönpanopäätöksen (EU) 2021/988 (1) (tiedoksiannettu numerolla C(2021) 4118), siltä osin kuin se kohdistuu Espanjan kuningaskuntaan Baskimaan maksajavirastoon kohdistetun tutkinnan osalta, asia numero AA/2018/003/ES/RLF, jossa on kyse 2 056 473,43 euron suuruisesta summasta.
               
            
                  —
               
               
                  velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, jonka mukaan 2 056 473,43 euron suuruinen kiinteämääräinen rahoitusoikaisu on ristiriidassa delegoidun asetuksen N:o 640/2014 (2) 5 artiklan sekä täytäntöönpanoasetuksen N:o 809/2014 (3) 28 ja 29 artiklan kanssa. Komissio on syyllistynyt ilmeiseen virheeseen katsoessaan, että ristiintarkastusten tehokkuuteen ja viljelylohkojen tunnistusjärjestelmän (LPIS) laatuun kohdistetussa olennaisessa valvonnassa oli puutteita.
                  Komissio on sekoittanut toisiinsa satunnaiset eroavuudet, jotka on todettu LPIS:ssä seurantalaitteella suoritettavan kuvatulkinnan ja paikan päällä neljällä satunnaisesti valitulla viljelylohkolla jälkikäteen suoritettavissa tarkastuksissa saatujen, sellaiseen alueiden suunniteltuun valvontaan perustuvien tulosten välillä, jotka on saatu LPIS:n päivittämisen kehittämiseen tähtäävän toimenpidesuunnitelman puitteissa vuosien 2016, 2017 ja 2018 suhteellisia tukikelpoisuuskertoimia soveltamalla. Vaikka kyseessä ovat toisistaan erilliset toimenpiteet, komissio tekee niiden perusteella yhteispäätelmän yleistämällä eri menettelytavoin saadut tulokset tehdäkseen nyt riitautetun rahoitusoikaisun, jota kantaja pitää virheellisenä ja suhteettomana.
               
            
                  2.
               
               
                  Toinen kanneperuste, jonka mukaan komissio on rikkonut suuntaviivojaan rahoitusoikaisujen laskentaan sääntöjenmukaisuuden tarkastamismenettelyn sekä tilien tarkastamis- ja hyväksymismenettelyn yhteydessä (C(2015) 3675, 8.6.2015), minkä vuoksi kiinteämääräistä oikaisua ei voida pitää hyväksyttävänä, koska ristiintarkastuksissa ei ole puutteita ja rahastolle paikan päällä suoritettavissa tarkastuksissa tapahtuneista laiminlyönneistä aiheutuva riski on menettelyssä määrällisesti arvioitu. Sen lisäksi, että kantaja väittää, ettei ristiintarkastuksissa ole ollut minkäänlaisia puutteita, joista olisi voinut aiheutua riski rahastolle ja joka oikeuttaisi tehdyn oikaisun, se katsoo paikan päällä suoritettujen tarkastusten osalta, että komissio on tehnyt kiinteämääräisen oikaisun perusteettomasti, sillä rahastolle aiheutuva riski oli menettelyssä tunnistettu ja määrällisesti arvioitu.
               
            
         (1)  EUVL 2021, L 218, s. 9.
      
         (2)  Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta 11.3.2014 annettu komission delegoitu asetus (EU) N:o 640/2014 (EUVL 2014, L 181, s. 48).
      
         (3)  Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta 17.7.2014 annettu komission täytäntöönpanoasetus (EU) N:o 809/2014 (EUVL 2014, L 227, s. 69).